שבט תשפ"ה | ינואר 2025

**צ'ק ליסט לטיול הכנה כמודלינג לטיול מיטבי**

טיולי ההכנה מהווים בעבורנו פלטפורמה להכשרת בעלי/ות התפקידים השונים לקראת עמידתם/ן באתגר הובלת טיול הביצוע. טיול ההכנה מכיל אתגרים חינוכיים, ארגוניים ולוגיסטיים מגוונים. התמודדות מותאמת עם אתגרים אלה והפיכתם להזדמנויות יאפשרו לנו למנף את הפוטנציאל שקיים בטיול ההכנה. מסמך זה נועד להעניק כלים אשר יסייעו לנו לעצב את טיול ההכנה כמודלינג לטיול מיטבי.

* **תכנון טיול ההכנה-** בשביל לייצר הכנה מיטבית נרצה לקיים טיול הכנה דומה ככל האפשר לטיול הביצוע. יש לתכנן קודם את טיול הביצוע ואז להתאים את טיול ההכנה כך שיתאים לצרכי טיול הביצוע תוך התחשבות בגורמים הבאים:
	+ נרצה שכל צוותי ההדרכה ייצאו לטיול ההכנה. יש לקיים היערכות מותאמת מול השכב"ג.
	+ חשיבה על מקומם של המרכזים/ות הצעירים/ות, הרשג"דים/ות, הפעילים/ות וחניכי/ות ט' בטיול הביצוע ובטיול ההכנה.
	+ האם בעלי התפקדים בטיול מנוסים בהוצאת טיול?
	+ האם מתוכנן מסלול אחד או יותר לכל שכבת גיל?
	+ אילו צרכים ומאפיינים של החניכים.ות נלקחו בחשבון בתכנון הטיול?
	+ איך יוכל טיול ההכנה להוות כלי לתרגול והתנסות בהתמודדות עם התנהגויות מאתגרות בטיול?
	+ אילו מסקנות עלו מהטיול הקודם?
	+ מה מתאפשר תקציבית?
	+ האם יוצאי חניכי/ות ט' ומה תפקידם/ן?
	+ בטיול הכנה הכולל לינה - איזו הכנה ואילו דגשים יש לתת לפני הטיול?
	+ מעבר על לקחים ומסקנות מטיולים קודמים.
	+ מענה לצרכים ומאפיינים של החניכים/ות והשכב"ג אשר דורשים התאמה (חניכים/ות משולבים/ות, שומרי שבת ומסורת, צמצום מרחב זרות, הגברת החוסן ועוד).
	+ קיום תדריך והכנה בנושא נהלי הביטחון והבטיחות לפני התדריך.
	+ תיאום הגעה של עם מדריך טיולים המחזיק תעודת "מורה דרך" או המוסמך בהסמכת "תו תקן" משרד החינוך לאזור הטיול הרלוונטי. חשוב לוודא היכרות עם המסלול כדי לקיים טיול הכנה מיטבי.
* בטיולי אתגר יש לעמוד ב[נוהל התנועתי לטיול ניווטים](https://zofimil.sharepoint.com/sites/ogdan-portal/Shared%20Documents/Forms/AllItems.aspx?id=%2Fsites%2Fogdan%2Dportal%2FShared%20Documents%2F%D7%A2%D7%A7%D7%A8%D7%95%D7%A0%D7%95%D7%AA%20%D7%95%D7%AA%D7%95%D7%9B%D7%9F%20%D7%97%D7%99%D7%A0%D7%95%D7%9B%D7%99%2F%D7%97%D7%95%D7%9E%D7%A8%D7%99%D7%9D%20%D7%9C%D7%98%D7%99%D7%95%D7%9C%D7%99%D7%9D%2F%D7%98%D7%99%D7%95%D7%9C%D7%99%20%D7%90%D7%91%D7%99%D7%91%20%D7%94%D7%A0%D7%94%D7%92%D7%AA%D7%99%D7%99%D7%9D%2F%D7%98%D7%99%D7%95%D7%9C%D7%99%20%D7%90%D7%AA%D7%92%D7%A8%2F%D7%94%D7%A0%D7%97%D7%99%D7%95%D7%AA%20%D7%9C%D7%98%D7%99%D7%95%D7%9C%D7%99%20%D7%90%D7%AA%D7%92%D7%A8%20%D7%95%D7%A0%D7%99%D7%95%D7%95%D7%98%D7%99%D7%9D%2Epdf&parent=%2Fsites%2Fogdan%2Dportal%2FShared%20Documents%2F%D7%A2%D7%A7%D7%A8%D7%95%D7%A0%D7%95%D7%AA%20%D7%95%D7%AA%D7%95%D7%9B%D7%9F%20%D7%97%D7%99%D7%A0%D7%95%D7%9B%D7%99%2F%D7%97%D7%95%D7%9E%D7%A8%D7%99%D7%9D%20%D7%9C%D7%98%D7%99%D7%95%D7%9C%D7%99%D7%9D%2F%D7%98%D7%99%D7%95%D7%9C%D7%99%20%D7%90%D7%91%D7%99%D7%91%20%D7%94%D7%A0%D7%94%D7%92%D7%AA%D7%99%D7%99%D7%9D%2F%D7%98%D7%99%D7%95%D7%9C%D7%99%20%D7%90%D7%AA%D7%92%D7%A8).
* לדאוג להוציא אישור תיאום טיולים של מוקד טבע ואישור תנועתי.
* **התנעה חינוכית** - הצגת מטרות ויעדים, תיאום ציפיות, מתן מידע רלוונטי וחלוקת תפקידים ומשימות.
* **משקפי המדריך/ה ומשקפי החניך/ה**- טיול ההכנה מזמן לצוות ההדרכה את ההזדמנות לחזור לכיסא החניך/ה. לכן עלינו לנצל את ההזדמנות הזו בכדי להעניק להם/ן חוויה מיטבית ובה בעת להוביל אותם/ן לבחון את הסיטואציה בצורה מקצועית אשר תאפשר להם/ן להיות בעמדת המובילים/ות בקרוב.
* **זכרו כי שותפות יוצרת אחריות**-
* לפני היציאה לטיול נקפיד על הגדרת משימות ברורה לצוות
* נבקש מהמשתתפים/ות למלא דוח מיפוי שטח ולכתוב הערות במחברת
* נכווין אותם/ן לבחינת המרחב ובחירת לו"ז ההדרכה בהתאם לתנאי הדרך
* ניצור יחד סיפור דרך
* נקדיש זמן מסוים מתוך הטיול בו יוכלו לשבת יחד כצוות ולדון בחוויה בצורה מעשית.
* **למידת המסלול ומיפוי השטח -** במהלך הטיול יש למלא [דוח מיפוי השטח והמסלול](https://f273458e-3f7d-485c-9b7f-59908f1cb0a5.filesusr.com/ugd/3d6320_30950d493b704870b919bbc64f5408ef.docx?dn=%D7%A4%D7%95%D7%A8%D7%9E%D7%98%20%D7%93%D7%95%D7%97%20%D7%9E%D7%99%D7%A4%D7%95%D7%99%20%D7%94%D7%A9%D7%98%D7%97%20-%20%D7%A4%D7%91%D7%A8%D7%95%D7%90%D7%A8%202020.docx). מומלץ לחלק את הדוח לכמה שיותר בעלי תפקידים. לתחקיר הביצוע נדרש להציג את דוח המיפוי שמולא ע"י ראש הטור.
* **הגברת תחושת המסוגלות-** במסגרת טיול ההכנה נשאף להגביר את תחושת המסוגלות שלהם/ן:
* נאפשר למדריכים/ות השונים (בעיקר מדריכים/ות חדשים/ות) להעביר תכנים שונים במהלך הטיול ובכך נאפשר להם/ן לתרגל עמידה מול קבוצה והתנסות בהדרכה בתנאי שטח.
* נצייד את צוות ההדרכה בעותק של מפה ונאפשר למשתתפים/ות לנווט יחד עם מדריך/ת הטיול מקטעים מהמסלול.
* נשזור במהלך המסלול וזמני ההדרכה סימולציות חינוכיות והתנהגותיות מאתגרות.
* נשאף לצמצם כמה שיותר את מרחב הזרות על ידי מתן מידע מירבי על טיול הביצוע ועל מקום בעל/ת התפקיד במהלכו.
* **ההדרכה כליבת טיול ההכנה-** פעמים רבות נצא לטיול הכנה תחת לחץ של זמן ועומס משימות. הדבר יוביל למצב בו נשאף לסיים את המסלול כמה שיותר מהר ונשאיר את נושא ההדרכה והכשרת הצוותים לשבט. זה, למעשה, הפספוס הניהולי והחינוכי המרכזי שלנו שכן, הדרכה בטיול שונה בצורה משמעותית מהדרכה במרחב השבט ואין תחליף לחוויה האותנטית שלה.
* נעגן בלו"ז טיול ההכנה זמני הדרכה מוגדרים ונשאף לקיימם.
* לאורך כל טיול ההכנה נקפיד על הדרכה שקופה. נצייד את המדריכים/ות בטיפים להעברת תוכן בשטח (בחירת מיקום מותאם, כתיבת פעילויות מקוצרות, התאמת המתודיקה למרחב ועוד) וכן נשתף אותם/ן בקבלת ההחלטות שלנו תוך כדי תנועה (שינוי הלו"ז, תיעדוף הדרכות כאלה על אחרות ועוד).
* ננצל את הידע הרב שיש למדריך/ת הטיול ונבקש ממנו/ה להעביר זמני העשרה.
* נשלב את צוות הצופיות בהדרכות ונמקסם את המקצועיות שלהם/ן בתחום.
* נעצים את מקום הרשג"די/ת ונמצב אותו/ה בעמדה הניהולית והחינוכית אליה אנו שואפים/ות.
* **עיצוב המרחב הקבוצתי-** נשלב בטיול ההכנה גם זמן חניון: נכיר את המרחב ותכנון עיצובו לקראת טיול הביצוע ונחשוב יחד איך יראה המרחב הקבוצתי שלנו ובאיזה אופן נוכל לשלב את החניכים/ות בעיצובו ותכנונו?
* **גיבוש הצוות והנאה-** נתייחס לטיול ההכנה לא רק כעוד משימה שחובה לבצע אלא כהזדמנות חווייתית לגיבוש הצוות ולהשקעה בהכשרתו, בהעשרתו ובפיתוחו.
* **שילוב צוותי פעילים** – טיול ההכנה מחזק תחושת שייכות, גיבוש צוותי וזיהוי צרכים במסלול. מחזק את השותפות והאחריות המשותפת לקראת טיול הביצוע.
* לטיול הכנה יתקיים **תחקיר מקדים על ידי רמה ממונה** ובו יקבעו זמני הגג על פי ניהול הסיכונים למסלולים [באתר הלשכה לתיאום טיולים](https://www.mokedteva.co.il/RiskManagement/).
* **תקציב** – תקציב טיול ההכנה ימצא בתוך תקציב העל של טיול הביצוע ולא כתקציב נפרד.
* חומרים ועקרונות נוספים לתכנון טיול המייצר חוויית טיול מיטבית בתיקיית [חומרים לטיולים](https://zofimil.sharepoint.com/%3Af%3A/r/sites/ogdan-portal/Shared%20Documents/%D7%A2%D7%A7%D7%A8%D7%95%D7%A0%D7%95%D7%AA%20%D7%95%D7%AA%D7%95%D7%9B%D7%9F%20%D7%97%D7%99%D7%A0%D7%95%D7%9B%D7%99/%D7%97%D7%95%D7%9E%D7%A8%D7%99%D7%9D%20%D7%9C%D7%98%D7%99%D7%95%D7%9C%D7%99%D7%9D?csf=1&web=1&e=meu0qF) באוגדן המסמכים התנועתי.
* **סיכום, מישוב, עיבוד-** לאחר טיול ההכנה נתאם ישיבה צוות במסגרת נסכם את הטיול ואת הלקחים שהסקנו במסגרתו, נעבד את המידע הרב שצברנו ונתרגם אותו לרשימת משימות עד לטיול הביצוע ונמשב את הצוות המוביל של טיול ההכנה על שיוכלו ליישם את הנקודות כבר בטיול הביצוע.